CELEX: 32010D0424(11)
Language: bg
Date: 2009-06-12 00:00:00
Title: Решение № U1 от 12 юни 2009 година относно член 54, параграф 3 от Регламент (ЕО) № 987/2009 на Европейския парламент и на Съвета по отношение на увеличението на обезщетенията за безработица за зависими членове на семейството (текст от значение за ЕИП и за Споразумението между ЕО и Швейцария)

24.4.2010   
            
            
               BG
            
            
               Официален вестник на Европейския съюз
            
            
               C 106/42
            
         РЕШЕНИЕ № U1
   от 12 юни 2009 година
   относно член 54, параграф 3 от Регламент (ЕО) № 987/2009 на Европейския парламент и на Съвета по отношение на увеличението на обезщетенията за безработица за зависими членове на семейството
   (текст от значение за ЕИП и за Споразумението между ЕО и Швейцария)
   2010/C 106/11
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена с разглеждането на всички административни въпроси и въпросите, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 на Европейския парламент и на Съвета от 16 септември 2009 г. за установяване на процедурата за прилагане на Регламент (ЕО) № 883/2004 за координация на системите за социална сигурност (2),
   като взе предвид член 54, параграфи 2 и 3 от Регламент (ЕО) № 987/2009,
   като има предвид, че:
   
               (1)
            
            
               Съгласно член 54, параграф 3 от Регламент (ЕО) № 987/2009, ако по силата на законодателството на дадена държава-членка размерът на обезщетенията за безработица варира в зависимост от броя на членовете на семейството, при изчисляването на обезщетенията компетентната институция взема предвид също така членовете на семейството, пребиваващи в държава-членка, различна от тази, в която се намира компетентната институция.
            
         
               (2)
            
            
               Съгласно член 2, параграф 2 от посочения регламент институциите незабавно предоставят или обменят всички данни, необходими за установяването и определянето на правата и задълженията на лицата, за които се прилага Регламент (ЕО) № 883/2004.
            
         
               (3)
            
            
               Документите и структурираните електронни документи, предвидени в член 4, параграф 1 от Регламент (ЕО) № 987/2009, служат като средства за доказване на правата на засегнатото лице, но тяхното издаване не представлява условие за възникването на такива права.
            
         
               (4)
            
            
               Документите, свързани с членове на семейството, пребиваващи на територията на държава-членка, различна от тази, в която се намира компетентната институция, могат да бъдат предавани едва след началото на периода на безработица, за който се дължат обезщетения.
            
         
               (5)
            
            
               Увеличенията на обезщетенията за безработица за членове на семейството трябва да се изплащат под формата на просрочени плащания за периода, предшестващ датата на подаване на информацията за членовете на семейството, пребиваващи на територията на държава-членка, различна от тази, в която се намира компетентната институция, при условие че в началото на периода на безработица, за който се дължи обезщетението, упоменатите лица вече са били зависими от безработното лице.
               В съответствие с условията, предвидени в член 71, параграф 2 от Регламент (ЕО) № 883/2004,
            
         РЕШИ:
   
               1.
            
            
               Предаването на документа, отнасящ се за членовете на семейството, след началото на периода на безработица, за който се дължи обезщетението, не е мотив за отлагане на получаването на правото на обезщетение за безработица при увеличения според броя на зависимите членове на семейството размер, който се определя съгласно законодателството на компетентната държава.
            
         
               2.
            
            
               Когато институцията, предаваща посочения в параграф 1 документ, не е в състояние да удостовери, че членовете на семейството не са взети предвид при изчисляването на дължими на друго лице обезщетения за безработица съгласно законодателството на държавата-членка, на чиято територия те пребивават, на заинтересованото лице се предоставя възможност при подаване на посочения документ да представи допълнителна декларация в този смисъл.
            
         
               3.
            
            
               Настоящото решение се публикува в Официален вестник на Европейския съюз. То се прилага от датата на влизане в сила на Регламент (ЕО) № 987/2009.
            
         
      
         
            Председател на Административната комисия
         
         Gabriela PIKOROVÁ
      
   
   
      (1)  ОВ L 166, 30.4.2004 г., стр. 1.
   
      (2)  ОВ L 284, 30.10.2009 г., стр. 1.